title: Bé Bano
text: "Orahang tungkul icang ngalih bunga uling semengan, jani ja jalan bareng-bareng nglablab!", kéto munyinné I Blénjo tuara juari ngaku belog tusing bisa ngolah tenggek céléng. Buin I Nyoman Jater nungguang payuk cenik tur ngendihang api. Lantas ngracik basa rajang. Tendas céléngé blulanganga, isin-isiné pulanga ka payuké. Suba kanti gebuh baana nglablab, mara pulangina basa. Ditu I Blénjo bengong, tur cengah cengeh mangenang tuyuhné mailehan ngalih payuk gedé.